Gautengers moet water spaar weens lang instandhouding | Maroela Media
Covid-19: GPF’s help waar moontlik
Gautengers moet water spaar weens lang instandhouding
Gautengse inwoners is gemaan om hul waterverbruik aansienlik te verminder weens die Lesotho-Hooglandwaterprojek (LHWP) se tonnelstelsel wat vir twee maande tot stilstand gebring gaan word.
Die LHWP se tonnelstelsel sal van 1 Oktober tot 30 November tot stilstand gebring word vir inspeksie en instandhouding.
Sputnik Ratau, woordvoerder van die departement van waterwese en sanitasie, het gesê geen wateroordrag na die Vaalrivierstelsel sal dus oor hierdie tydperk moontlik wees nie, aangesien die tonnel gedreineer sal word vir die werkprojek.
Die LHWP vergroot die waterbronne in die Vaalrivierstelsel wat water lewer aan Rand Water, Sasol, Eskom en ŉ groot aantal kleiner verbruikers.
“Tydens die inspeksie en instandhoudingswerk sal waterverbruikers en veral die boeregemeenskap geraak word. Waterverbruikers in Gauteng word derhalwe versoek om hul samewerking te gee deur water spaarsamig en met die grootste sorg te verbruik.”
Volgens Ratau is gebeurlikheidsplanne ingestel om te verseker dat watertoevoer in die tydperk nie onderbreek word nie.
Dit kom kort nadat die departement gewaarsku het dat die voortdurende afname in damvlakke in die Vaalrivierstelsel waterhulpbronne in Gauteng onder druk kan plaas indien die provinsie nie in die volgende paar weke goeie reënval ontvang nie.
Die Vaaldam se vlak staan reeds op onder 57% terwyl dit in dieselfde tyd verlede jaar oor die 90% was. Die Katsedam, een van die Vaaldam se hoofverskaffers, se vlak is reeds onder 16% en wek groot kommer.
Jong boer by plaashek oorval, ontvoer
Drie plaasmoordverdagtes vra dan borgtog
Moet dit vir ons sê nie!. Sê dit vir Soweto, Mamelodie, ens. Hulle betaal nie so hoekom moet hulle spaar!!!
En derduisende “wettige” en onwettige immigrante stroom oor ons landsgrense en plak waar hulle wil en alles moet maar net vir hulle gegee word, ten koste van ons eie mense.
Akasia se water toevoer is af van 8h00 25 September tot 8h00 26 September 2019. Geen water punte beskikbaar.
Hoekom nie iets gedoen toe watervlakke 90% was nie, hulle skrik altyd laat wakker wat norm is in ons land, I rest my case
Hou op om Chemtrail chemicals te spuit…dan sal die chemicals ophou om wolke op te breek en weg te waai elke naweek tussen 10am en 3pm ….hou op.